સિન્હાની કાર કોબાથી હાઈવેથી વિસત પેટ્રોલ પંપથી ડાબી તરફ સાબરમતી તરફ અમદાવાદ શહેરમાં પ્રવેશી હતી, અમદાવાદ શહેરમાં તમે ગમે ત્યારે પ્રવેશ કરો ટ્રાફિક તો નડતો જ હતો, કારની સ્પીડ ઓછી થતાં સિન્હાએ કારના કાચની બહાર જોયું, ટ્રાફિક જોતા તેમને ચીડ આવી, તેમણે ડ્રાઈવરને કહ્યું સાયરન સ્ટાર્ટ કરો, ડ્રાઈવરને આશ્ચર્ય થયું કારણ સિન્હા સાહેબે આ પહેલા ગમે એટલો ટ્રાફિક હોય તો પણ સાયરન ચાલુ કરવાનું કહ્યું ન્હોતું, ડ્રાઈવરે સાયરન ચાલુ કરી, એટલે તરત તેમની કાર આગળના વાહનો ડાબી તરફ હટવા લાગ્યા, સિન્હાએ કારના આગળના કાચમાંથી જોઈ રહ્યા હતા, તેમણે એકાદ બે સિનિયર પોલીસ અધિકારીઓને પણ જેલમાં સુરંગની ઘટના થઈ હોવાની જાણકારી આપી હતી, કાર ચિમનભાઈ પટેલ બ્રીજ ઉપરથી નિકળી સુભાષબ્રીજ સર્કલથી ડાબી તરફ વળી, જેલમાં અધિકારીઓ ડાબી તરફ એક ખાસ ગેટ હતો, કારની સાયરન ચાલુ હોવાને કારણે ગેટ ઉપર રહેલો જમાદાર સાવધાન થઈ ગયો, જેવી સિન્હાની કાર પસાર થઈ તેની સાથે તેણે સલામી આપી અને એકાદ મિનિટમાં સિન્હાની કાર સાબરમતી જેલના મુખ્યદરવાજા ઉપર આવી ઊભી રહી.